title: Komisjoni rakendusmäärus (EL) 2015/1202, 22. juuli 2015, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               23.7.2015

               ET

               Euroopa Liidu Teataja

               L 195/41

         KOMISJONI RAKENDUSMÄÄRUS (EL) 2015/1202,
   22. juuli 2015,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (2), eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. juuli 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  29,8

                  MA

                  154,8

                  MK

                  34,0

                  ZZ

                  72,9

                  0707 00 05

                  TR

                  137,2

                  ZZ

                  137,2

                  0709 93 10

                  AR

                  73,3

                  TR

                  120,5

                  ZZ

                  96,9

                  0805 50 10

                  AR

                  116,4

                  LB

                  87,7

                  TR

                  109,0

                  UY

                  143,6

                  ZA

                  134,8

                  ZZ

                  118,3

                  0806 10 10

                  EG

                  208,5

                  TN

                  195,3

                  ZZ

                  201,9

                  0808 10 80

                  AR

                  157,4

                  BR

                  106,6

                  CH

                  142,8

                  CL

                  132,9

                  NZ

                  150,3

                  US

                  165,7

                  ZA

                  122,1

                  ZZ

                  139,7

                  0808 30 90

                  AR

                  111,6

                  CL

                  147,9

                  NZ

                  159,3

                  ZA

                  112,7

                  ZZ

                  132,9

                  0809 10 00

                  TR

                  235,0

                  ZZ

                  235,0

                  0809 29 00

                  TR

                  240,3

                  ZZ

                  240,3

                  0809 30 10, 0809 30 90

                  TR

                  214,0

                  ZZ

                  214,0

                  0809 40 05

                  BA

                  69,9

                  IL

                  116,3

                  ZZ

                  93,1

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) 2016/899, 8. juuni 2016, milles käsitletakse Trichoderma reesei (ATCC SD-6528) abil saadud 6-fütaasi lubamist kõigi kodulinnu- ja sealiikide (v.a piimapõrsad) söödalisandina (loa hoidja Danisco (UK) Ltd) (EMPs kohaldatav tekst)

text:
               9.6.2016

               ET

               Euroopa Liidu Teataja

               L 152/15

         KOMISJONI RAKENDUSMÄÄRUS (EL) 2016/899,
   8. juuni 2016,
   milles käsitletakse Trichoderma reesei (ATCC SD-6528) abil saadud 6-fütaasi lubamist kõigi kodulinnu- ja sealiikide (v.a piimapõrsad) söödalisandina (loa hoidja Danisco (UK) Ltd)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.

               (2)

               Kooskõlas määruse (EÜ) nr 1831/2003 artikliga 7 on esitatud taotlus Trichoderma reesei (ATCC SD-6528) abil saadud 6-fütaasi kasutamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

               (3)

               Taotluses käsitletakse Trichoderma reesei (ATCC SD-6528) abil saadud 6-fütaasi lubamist kodulinnu- ja sealiikide söödalisandina ning selle klassifitseerimist söödalisandite kategooriasse „zootehnilised lisandid“.

               (4)

               Euroopa Toiduohutusamet (edaspidi „toiduohutusamet“) otsustas oma 22. oktoobri 2015. aasta arvamuses, (2) et kavandatud kasutustingimuste juures ei avalda Trichoderma reesei (ATCC SD-6528) abil saadud 6-fütaas kahjulikku mõju loomade ja inimeste tervisele ega keskkonnale ning selle kasutamine soovitatud annuses võib parandada fosfori retentsiooni broilerkanadel, broilerkalkunitel, munakanadel, võõrutatud põrsastel, nuumsigadel ja emistel. Samuti otsustas toiduohutusamet, et seda järeldust võib laiendada vähe levinud kodulinnu- ja sealiikidele. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

               (5)

                  Trichoderma reesei (ATCC SD-6528) abil saadud 6-fütaasi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.

               (6)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid“ ja funktsionaalrühma „seedimist soodustavad ained“, lubatakse kasutada söödalisandina kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuni 2016

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  EFSA Journal 2015;13(11):4275.

      LISA

                  Söödalisandi identifitseerimisnumber

                  Loa hoidja

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Toimeaine ühikut ühes kilogrammis täissöödas, mille niiskusesisaldus on 12 %

                     Kategooria: zootehnilised lisandid. Funktsionaalrühm: seedimist soodustavad ained

                  4a24

                  Danisco (UK) Ltd

                  6-fütaas EC 3.1.3.26

                     Söödalisandi koostis

                     Trichoderma reesei (ATCC SD-6528) abil saadud 6-fütaas, mille minimaalne aktiivsus on 15 000  U (1)/g.
                  Vedelal kujul

                     Toimeaine kirjeldus

                     Trichoderma reesei (ATCC SD-6528) abil saadud 6-fütaas (EC 3.1.3.26)

                     Analüüsimeetod
                      (2)

                  Selleks et kvantifitseerida 6-fütaasi aktiivsust söödalisandis:

                              —

                              kolorimeetriline meetod, mis põhineb fütaasi ensümaatilisel reaktsioonil fütaadiga.

                        6-fütaasi aktiivsuse mõõtmiseks eelsegus ja söödas:

                              —

                              kolorimeetriline meetod, mis põhineb fütaasi ensümaatilisel reaktsioonil fütaadiga: EN ISO 30024.

                  Kõik kodulinnuliigid
                  Kõik sealiigid (v.a piimapõrsad)

                  —

                  250 U

                  —

                              1.

                              Söödalisandi ja eelsegu kasutamisjuhistes märkida säilitustingimused ja granuleerimispüsivus.

                              2.

                              Soovituslik maksimumkogus: 2 000  U kilogrammi sööda kohta.

                              3.

                              Söödatööstuses söödalisandi ja eelsegu kasutajatele kehtestatakse ohutu kasutamise kord ja asjakohased korralduslikud meetmed, et vältida sissehingamisest, nahakaudsest kokkupuutest ja silma sattumisest tulenevaid ohte. Kui naha kaudu, sissehingamise või silma sattumise teel toimuvat kokkupuudet ei ole nende eeskirjade ja meetmete abil võimalik vähendada, kasutatakse söödalisandi ja eelsegu käitlemisel sobivaid isikukaitsevahendeid.

                  29. juuni 2026

         (1)  U on ensüümi kogus, mis vabastab naatriumfütaadi substraadist ühe mikromooli anorgaanilist fosfaati minutis pH 5,5 ja temperatuuri 37 °C juures.

         (2)  Analüüsimeetodite andmed on kättesaadavad referentlabori veebilehel: https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) nr 495/2011, 20. mai 2011 , millega muudetakse määrust (EÜ) nr 109/2007 seoses söödalisandi monensiinnaatriumi koostisega  EMPs kohaldatav tekst

text:
               21.5.2011

               ET

               Euroopa Liidu Teataja

               L 134/6

         KOMISJONI RAKENDUSMÄÄRUS (EL) nr 495/2011,
   20. mai 2011,
   millega muudetakse määrust (EÜ) nr 109/2007 seoses söödalisandi monensiinnaatriumi koostisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:

               (1)

               Määrusega (EÜ) nr 1831/2003 on ette nähtud võimalus muuta söödalisandi luba loaomaniku taotlusel ja vastavalt Euroopa Toiduohutusameti (edaspidi „toiduohutusamet”) arvamusele.

               (2)

               Komisjoni määrusega (EÜ) nr 109/2007 (2) anti kümneks aastaks luba kasutada oktsidiostaatikumide ja histomonostaatikumide gruppi kuuluvat monensiinnaatriumi broilerkanade ja kalkunite söödalisandina.

               (3)

               Loaomanik esitas taotluse monensiinnaatriumi kasutusloa muutmiseks seoses uue koostisosa lisamisega söödalisandi koostisesse. Taotluse toetuseks esitati vastavad andmed.

               (4)

               Toiduohutusamet jõudis oma 1. veebruari 2011. aasta arvamuses (3) järeldusele, et selle söödalisandi uue koostise kasutamine broilerkanadel ja kalkunitel ei põhjusta täiendavaid probleeme loomade ja inimeste tervisele ega keskkonnale ning et see on tõhus vahend koktsidioosi tõrjeks. Toiduohutusamet kinnitas ka aruande söödalisandi analüüsimeetodi kohta söödas, mille oli esitanud määrusega (EÜ) nr 1831/2003 asutatud söödalisandite referentlabor.

               (5)

               Määruse (EÜ) nr 1831/2003 artiklis 5 sätestatud tingimused on täidetud.

               (6)

               Määrust (EÜ) nr 109/2007 tuleks seepärast vastavalt muuta.

               (7)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 109/2007 lisa asendatakse käesoleva määruse lisaga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. mai 2011

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  ELT L 31, 6.2.2007, lk 6.

      (3)  EFSA Journal 2011; 9(2):2009.

      LISA

            „LISA

                        Söödalisandi registreerimisnumber

                        Loa omanik

                        Söödalisand
                        (kaubanduslik nimetus)

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Sisalduse alammäär

                        Sisalduse ülemmäär

                        Muud sätted

                        Loa kehtivusaja lõpp

                        Ajutised jääkide piirnormid asjaomases loomses toidus

                        milligrammi toimeainet täissööda kilogrammi kohta, mille niiskusesisaldus on 12 %

                           Koktsidiostaatikumid ja histomonostaatikumid

                        51701

                        Huvepharma NV Belgia

                        Monensiinnaatrium
                        (Coxidin)

                                       Söödalisandi koostis

                                                Tehniline aine monensiinnaatrium, mis vastab monensiini aktiivsusele: 25 %

                                                Perliit: 15 % – 20 %

                                                Nisukliid 55–60 %

                                       Toimeaine

                                    C36H61O11Na

                                       Streptomyces cinnamonensis’e (28682, LMG S-19095) abil saadud polüeetermonokarboksüülhappe naatriumsool, pulbrina.
                                    Toimeaine koostis

                                                Monensiin A: vähemalt 90 %

                                                Monensiin A + B: vähemalt 95 %

                                                Monensiin C: 0,2–0,3 %

                                       Analüüsimeetod
                                        (1)

                                    Analüüsimeetodid toimeaine määramiseks: kõrgefektiivne vedelikkromatograafia (HPLC) koos kolonnijärgsete derivaatide saamisega ja UV-detektoriga (λ = 520 nm).

                        Broilerkanad

                        —

                        100

                        125

                                    1.

                                    Kasutamine keelatud vähemalt üks päev enne tapmist.

                                    2.

                                    Lisand tuleb lisada segasöötadesse eelsegus.

                                    3.

                                    Monensiinnaatriumi suurim lubatud kogus täiendsöödas:

                                                —

                                                625 mg/kg broilerkanade puhul;

                                                —

                                                500 mg/kg kalkunite puhul.

                                    4.

                                    Monensiinnaatriumi ei tohi segada muude koktsidiostaatikumidega.

                                    5.

                                    Kasutusjuhendisse tuleb märkida:
                                    „Ohtlik hobuslastele. Käesolev sööt sisaldab ionofoori: vältida samaaegset kasutamist koos tiamuliiniga ning jälgida võimalikke kõrvaltoimeid, kui kasutatakse koos muude raviainetega”.

                                    6.

                                    Kanda sobivat kaitseriietust, kindaid ja silmade või näokaitset. Ruumide ebapiisava ventilatsiooni korral kanda sobivat hingamisteede kaitsevahendit.

                        6.2.2017

                        25 μg monensiinnaatriumi märja naha + rasva kilogrammi kohta
                        8 μg monensiinnaatriumi märja maksa, neerude ja lihaskoe kilogrammi kohta.

                        Kalkunid

                        16 nädalat

                        60

                        100

                        51701

                        Huvepharma NV Belgia

                        Monensiinnaatrium
                        (Coxidin)

                                       Söödalisandi koostis

                                                Tehniline aine monensiinnaatrium, mis vastab monensiini aktiivsusele: 25 %

                                                Perliit: 15 % – 20 %

                                                Kaltsiumkarbonaat: qs. 100 %

                                       Toimeaine

                                    C36H61O11Na

                                       Streptomyces cinnamonensis’e (28682, LMG S-19095) abil saadud polüeetermonokarboksüülhappe naatriumsool, pulbrina.
                                    Toimeaine koostis

                                                Monensiin A: vähemalt 90 %

                                                Monensiin A + B: vähemalt 95 %

                                                Monensiin C: 0,2–0,3 %

                                       Analüüsimeetod
                                        (1)

                                    Analüüsimeetodid toimeaine määramiseks: kõrgefektiivne vedelikkromatograafia (HPLC) koos kolonnijärgsete derivaatide saamisega ja UV-VIS detektoriga (EN ISO standardmeetod 14183:2008).

                        Broilerkanad

                        —

                        100

                        125

                                    1.

                                    Kasutamine keelatud vähemalt üks päev enne tapmist.

                                    2.

                                    Lisand tuleb lisada segasöötadesse graanulitena eelsegus.

                                    3.

                                    Monensiinnaatriumi ei tohi segada muude koktsidiostaatikumidega.

                                    4.

                                    Kasutusjuhendisse tuleb märkida:
                                    „Ohtlik hobuslastele. Käesolev sööt sisaldab ionofoori: vältida samaaegset kasutamist koos tiamuliiniga ning jälgida võimalikke kõrvaltoimeid, kui kasutatakse koos muude raviainetega”.

                                    5.

                                    Kanda sobivat kaitseriietust, kindaid ja silmade või näokaitset. Ruumide ebapiisava ventilatsiooni korral kanda sobivat hingamisteede kaitsevahendit.

                        10.6.2021

                        25 μg monensiinnaatriumi märja naha + rasva kilogrammi kohta
                        8 μg monensiinnaatriumi märja maksa, neerude ja lihaskoe kilogrammi kohta.

                        Kalkunid

                        16 nädalat

                        60

                        100

         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel: http://irmm.jrc.ec.europa.eu/EURLs/EURL_feed_additives/Pages/index.aspx”


title: Komisjoni rakendusmäärus (EL) 2015/1368, 6. august 2015, milles sätestatakse eeskirjad Euroopa Parlamendi ja nõukogu määruse (EL) nr 1308/2013 kohaldamiseks seoses toetusega mesindussektorile

text:
               8.8.2015

               ET

               Euroopa Liidu Teataja

               L 211/9

         KOMISJONI RAKENDUSMÄÄRUS (EL) 2015/1368,
   6. august 2015,
   milles sätestatakse eeskirjad Euroopa Parlamendi ja nõukogu määruse (EL) nr 1308/2013 kohaldamiseks seoses toetusega mesindussektorile
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 57 esimese lõigu punkte a ja c ning teist lõiku ja artikli 223 lõiget 3,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (2) eriti selle artikli 58 lõiget 4, artikli 63 lõike 5 esimese lõigu punkti b ja teist lõiku ning artikli 64 lõike 7 esimese lõigu punkti a ja teist lõiku,
   ning arvestades järgmist:

               (1)

               Määrusega (EL) nr 1308/2013 asendati nõukogu määrus (EÜ) nr 1234/2007 (3) ning sätestati uued eeskirjad, mis käsitlevad toetusi mesindussektoris. Samuti anti selle määrusega komisjonile õigus võtta kõnealuses küsimuses vastu delegeeritud õigusakte ja rakendusakte. Selleks, et tagada toetuste korra sujuv toimimine uues õigusraamistikus, tuleb selliste õigusaktidega võtta vastu teatavad eeskirjad. Kõnealuste aktidega tuleks asendada komisjoni määrus (EÜ) nr 917/2004 (4). Kõnealune määrus tunnistatakse kehtetuks komisjoni delegeeritud määrusega (EL) 2015/1366 (5).

               (2)

               Määruse (EL) nr 1308/2013 artikli 55 lõikes 1 on sätestatud, et liikmesriigid võivad koostada mesindussektori kolmeaastaseid riiklikke programme („mesindusprogrammid”). Vastavalt määruse (EL) nr 1308/2013 artikli 55 lõikele 3 peavad liikmesriigid, kes seda võimalust kasutavad, korraldama oma mesindussektori tootmis- ja turustusstruktuuri uuringuid. On vaja kindlaks määrata, milliseid elemente need programmid ja uuringud peaksid sisaldama.

               (3)

               Komisjon peab liikmesriikide esitatud mesindusprogrammid heaks kiitma. Seepärast on vaja kehtestada tähtaeg, mille jooksul liikmesriigid peavad programmidest teatama, ning menetlus, mille alusel komisjon kõnealused programmid heaks kiidab.

               (4)

               Kuna mesindussektor hõlmab suurt hulka väiketootjaid, peaksid liikmesriigid ja komisjon tegema mesindusprogrammid pärast heakskiidu saamist üldsusele kergesti kättesaadavaks.

               (5)

               Selleks et mesindusprogramme saaks paindlikult rakendada ja halduskoormust piirata, peaksid liikmesriigid saama nende programmide rakendamise jooksul muuta programmis sisalduvaid meetmeid tingimusel, et kavandatud aastaeelarve ülemmäära ei ületata ja et liidu rahaline toetus programmidele ei ületa 50 % liikmesriikide kantavatest kuludest. Siiski on asjakohane sätestada menetlusnormid programmis tehtavate oluliste muudatuste suhtes.

               (6)

               Liikmesriigid peaksid korraldama järelevalve mesindusprogrammide rakendamise üle. Liikmesriikide kohaldatav järelevalvemenetlus peaks olema kooskõlas üldpõhimõtetega, mis on sätestatud määruse (EL) nr 1306/2013 artiklis 59. Liikmesriigid peaksid komisjonile teatama kõnealusest menetlusest koos programmidega.

               (7)

               Et teha kindlaks, kas liidu rahalise toetuse andmise tingimused on täidetud, peaksid osalevad liikmesriigid tegema haldus- ja kohapealseid kontrolle. Kohapealsete kontrollide puhul peaksid liikmesriigid tagama, et kontrollitakse vähemalt 5 % abi taotlejaist. Liikmesriigid peaksid koostama kõigi taotlejate alusel kontrollvalimi, mis hõlmab juhusliku valiku teel valitud osa, et saada representatiivne veamäär, ning riskipõhiselt valitud osa, mis peaks keskenduma valdkondadele, kus vearisk on kõige suurem.

               (8)

               Kooskõlas määruse (EL) nr 1306/2013 artiklites 54, 58 ja 63 sätestatud liidu finantshuvide kaitse üldeeskirjadega peaksid liikmesriigid eeskirjade eiramiste puhuks kehtestama asjakohase heastamise ja karistuste korra, mille alusel nõuda tagasi kõik alusetult makstud summad koos intressidega, mis arvutatakse vastavalt komisjoni rakendusmäärusele (EL) nr 908/2014 (6). Liikmesriigid peaksid komisjonile teatama kõnealusest korrast koos programmidega.

               (9)

               Iga mesindusaasta peaks hõlmama ajavahemikku, mis võimaldab liikmesriikidel teha mesindusmeetmetega seotud kontrolle.

               (10)

               Selleks et hinnata mesindusprogrammide mõju, võttes samal ajal arvesse vajadust piirata liikmesriikide ja mesindussektori halduskoormust, peavad liikmesriigid esitama komisjonile rakendamise aastaaruande, mis sisaldab kulude koondarvestust, ning saavutatud tulemusi, kasutades iga programmi meetme kohta konkreetseid tulemusnäitajaid.

               (11)

               Mesindusprogrammide rakendamise vältel tuleks tagada kooskõla mesindusprogrammides ja Euroopa Parlamendi ja nõukogu määruse (EL) nr 1305/2013 (7) kohastes maaelu arengu programmides sisalduvate meetmete vahel. Selleks peaksid liikmesriigid oma mesindusprogrammides kirjeldama kriteeriume, mis nad on kehtestanud selleks, et vältida mesindusprogrammide topeltrahastamist määruse (EL) nr 1308/2013 artikli 55 kohase mesindussektori toetuse ja määruse (EL) nr 1305/2013 kohase maaelu arengu toetuse kaudu.

               (12)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   1. PEATÜKK

      SISSEJUHATAVAD SÄTTED

   Artikkel 1
   Reguleerimisese
   Käesoleva määrusega sätestatakse rakenduseeskirjad, millega reguleeritakse liidu abi mesindussektori riiklikke programme, nagu on osutatud määruse (EL) nr 1308/2013 artiklis 55 („mesindusprogrammid”).
   Artikkel 2
   Mesindusaasta
   Mesindusprogrammi kohaldamisel mõistetakse „mesindusaasta” all 12 järjestikust kuud alates 1. augustist kuni 31. juulini.
   2. PEATÜKK

      MESINDUSPROGRAMMID

   Artikkel 3
   Mesindusprogrammidest teatamine
   Iga liikmesriik teatab komisjonile oma ettepanekust kogu tema territooriumit hõlmava ühe konkreetse mesindusprogrammi kohta hiljemalt selle aasta 15. märtsil, mis eelneb programmi esimesele mesindusaastale.
   Artikkel 4
   Mesindusprogrammide sisu
   Mesindusprogrammides peavad sisalduma lisas loetletud andmed.
   Artikkel 5
   Mesindusprogrammide heakskiitmine
   1.   Vastavalt määruse (EL) nr 1308/2013 artikli 57 esimese lõigu punktile c peab komisjon mesindusprogrammid heaks kiitma hiljemalt selle aasta 15. juunil, mis eelneb asjaomase mesindusprogrammi esimese mesindusaasta algusele.
   2.   Heakskiidetud mesindusprogrammid tehakse üldsusele kättesaadavaks komisjoni veebisaidil.
   Artikkel 6
   Mesindusprogrammide muutmine
   1.   Ilma et see piiraks lõike 2 kohaldamist, võivad liikmesriigid mesindusaasta jooksul muuta oma mesindusprogrammis sisalduvaid meetmeid, näiteks kehtestades või tühistades meetmeid või tegevuse liike, kehtestades muudatusi meetmete kirjelduses või meetmete rahastamiskõlblikkuse tingimustes või kandes üle rahalisi vahendeid programmi ühest meetmetest teise, tingimusel et kõnealused meetmed vastavad jätkuvalt määruse (EL) nr 1308/2013 artikli 55 lõikes 4 sätestatud nõuetele.
   Iga meetme rahalisi piire võib muuta, kui ei ületata ettenähtud aastakulude ülemmäära ja kui liidu toetus mesindusprogrammidele ei ületa endiselt 50 % kulutustest, mis liikmesriigid kannavad seoses heakskiidetud programmidega.
   2.   Liikmesriigid teatavad komisjonile taotlustest muuta mesindusprogramme nii, et kehtestatakse uus meede või tühistatakse mõni meede, ning komisjon peab kõnealused taotlused heaks kiitma enne muudatuste rakendamist.
   3.   Lõikes 2 osutatud taotlused peab komisjon heaks kiitma vastavalt järgmisele menetlusele:

               a)

               konsulteeritakse esindusorganisatsioonidega, kes tegid mesindusprogrammide koostamisel liikmesriikidega koostööd;

               b)

               kui komisjon ei ole taotluse saamisele järgnenud 21 tööpäeva jooksul taotluse kohta märkusi teinud, loetakse muudatus heakskiidetuks. Kui komisjon on märkusi teinud, loetakse muudatus heakskiidetuks niipea, kui liikmesriik on teavitanud komisjoni, et märkusi on täielikult arvesse võetud

         3. PEATÜKK

      LIIDU PANUS

   Artikkel 7
   Kulude abikõlblikkus ja maksed
   Liidu rahastamise tingimustele vastavad üksnes sellised kulud, mis on tekkinud liikmesriigi mesindusprogrammis sisalduvate meetmete rakendamisel.
   Iga mesindusaasta jooksul rakendatud meetmetega seotud maksed liikmesriigilt toetusesaajatele tuleb sooritada iga mesindusaasta sellise 12-kuulise perioodi jooksul, mis algab 16. oktoobril ja lõpeb järgmise aasta 15. oktoobril.
   4. PEATÜKK

      JÄRELEVALVE JA KONTROLLID

   Artikkel 8
   Kontrollid
   1.   Liikmesriigid peavad kontrollima vastavust liidu rahastamise tingimustele. Kõnealune kontrollimine hõlmab haldus- ja kohapealseid kontrolle, mille puhul järgitakse määruse (EL) nr 1306/2013 artiklis 59 sätestatud üldpõhimõtteid.
   2.   Kohapealsete kontrollide puhul nõuavad liikmesriigid, et kontrollitakse järgmist:

               a)

               mesindusprogrammis sisalduvate meetmete, eelkõige investeerimist ja teenuseid käsitlevate meetmete nõuetekohast rakendamist;

               b)

               tegelikult kantud kulusid, mis on vähemalt samaväärsed taotletud rahalise toetusega;

               c)

               vajaduse korral deklareeritud mesitarude arvu, mis on kooskõlas taotleja peetavate mesitarude arvuga, võttes arvesse mesiniku esitatud täiendavaid andmeid tegevuse kohta asjaomase mesindusaasta jooksul.

         3.   Kohapealsete kontrollide puhul peaksid liikmesriigid tagama, et kontrollitakse vähemalt 5 % nende mesindusprogrammide raames toetuse taotlejaist.
   Kõigi taotlejate alusel koostatakse kontrollvalim, mis hõlmab järgmist:

               a)

               juhuslikult valitud taotlejate osa, et saada representatiivne veamäär;

               b)

               riskianalüüsi alusel valitud taotlejate osa, mis põhineb järgmistel kriteeriumidel:

                           i)

                           toetusesaajatele eraldatud summa;

                           ii)

                           mesindusmeetmete raames rahastatavate meetmete laad;

                           iii)

                           eelnenud kohapealsete kontrollide tulemused;

                           iv)

                           muud kriteeriumid, mille määravad kindlaks liikmesriigid.

         Artikkel 9
   Alusetult tehtud maksed ja karistused
   1.   Määruse (EL) nr 1306/2013 artikli 54 lõike 1, artikli 58 lõike 1 punkti e või artikli 63 lõike 3 alusel tagasi nõutavale alusetult makstud summale lisanduv intress arvutatakse vastavalt rakendusmääruse (EL) nr 908/2014 artiklile 27.
   2.   Pettuse või raske hooletuse korral, mille eest toetusesaaja on vastutav, peab ta lisaks saadud alusetult makstud summade ja nendele lisanduva intressi tagasimaksmisele vastavalt määruse (EL) nr 1306/2013 artikli 63 lõikele 3 maksma summa, mis on võrdne algselt makstud summa ja selle summa vahega, millele toetusesaajail on õigus.
   5. PEATÜKK

      TEATAMIST JA AVALDAMIST KÄSITLEVAD EESKIRJAD

   Artikkel 10
   Rakendamise aastaaruanne
   1.   Alates 2018. aastast esitavad osalevad liikmesriigid iga aasta 15. märtsiks komisjonile eelmise mesindusaasta kohta oma mesindusprogrammi kohaldamist käsitleva rakendamise aastaaruande.
   2.   Rakendamise aastaaruandes peavad sisalduma järgmised elemendid:

               a)

               mesindusaasta jooksul tehtud kulutuste koondarvestus (eurodes) meetmete kaupa;

               b)

               saavutatud tulemused iga rakendatud meetme jaoks kehtestatud tulemusnäitajate abil.

         Artikkel 11
   Tarude arvust teatamise kuupäev
   Delegeeritud määruse (EL) 2015/1366 artiklis 3 osutatud teade esitatakse alates 2017. aastast iga aasta 15. märtsiks.
   Artikkel 12
   Eeskirjad teadete kohta
   Käesoleva määruse artiklites 3, 6, 10 ja 11 osutatud teated esitatakse kooskõlas komisjoni määrusega (EÜ) nr 792/2009 (8).
   Artikkel 13
   Koondandmete avaldamine
   Komisjon teeb oma veebisaidil avalikult kättesaadavaks koondandmed järgmise kohta:

               a)

               selliste mesitarude arv, millest on teatatud kooskõlas artikliga 11;

               b)

               rakendamise aastaaruanded, millest on teatatud kooskõlas artikliga 10;

               c)

               lisa punktis 3 osutatud mesindussektori tootmis- ja turustamisstruktuuri uuring, mis sisaldub vastavalt artiklile 3 teatatud mesindusprogrammis.

         6. PEATÜKK

      LÕPPSÄTTED

   Artikkel 14
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. august 2015

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT L 347, 20.12.2013, lk 549.

      (3)  Nõukogu määrus (EÜ) nr 1234/2007, 22. oktoober 2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).

      (4)  Komisjoni määrus (EÜ) nr 917/2004, 29. aprill 2004, mesinduse valdkonnas võetavaid abinõusid käsitleva nõukogu määruse (EÜ) nr 797/2004 üksikasjalike rakenduseeskirjade kohta (ELT L 163, 30.4.2004, lk 83).

      (5)  Komisjoni delegeeritud määrus (EL) 2015/1366, 11. mai 2015, millega täiendatakse Euroopa Parlamendi ja nõukogu määrust (EL) nr 1308/2013 seoses abiga mesindussektorile (vt käesoleva Euroopa Liidu Teataja lk 3).

      (6)  Komisjoni rakendusmäärus (EL) nr 908/2014, 6. august 2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).

      (7)  Euroopa Parlamendi ja nõukogu määrus (EL) nr 1305/2013, 17. detsember 2013, Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).

      (8)  Komisjoni määrus (EÜ) nr 792/2009, 31. august 2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).

      LISA
      Mesindusprogrammides sisalduvad vähemalt järgmised elemendid:

                  1)

                  eelmise mesindusprogrammi rakendamise jooksul saavutatud tulemuste hindamine juhul, kui selline programm oli olemas. Alates 2020.–2022. aasta mesindusprogrammidest peab kõnealune hindamine põhinema eelmise programmi kahel viimasel rakendamise aastaaruandel, millele on osutatud artiklis 10;

                  2)

                  selle meetodi kirjeldus, mida on kasutatud mesitarude arvu kindlakstegemiseks kooskõlas delegeeritud määruse (EL) 2015/1366 artikliga 2;

                  3)

                  liikmesriigi tehtud uuring mesindussektori tootmis- ja turustamisstruktuuri kohta oma territooriumil. Uuringus tuleb esitada vähemalt järgmine teave, mis hõlmab kahte viimast kalendriaastat, mis eelnesid heakskiitmiseks esitatud mesindusprogrammist teatamisele:

                              i)

                              mesinike arv;

                              ii)

                              rohkem kui 150 mesilastaru pidavate mesinike arv;

                              iii)

                              rohkem kui 150 mesilastaru pidavate mesinike peetavate mesilastarude koguarv;

                              iv)

                              mesinike ühendustega liitunud mesinike arv;

                              v)

                              mee aastane riigisisene toodang (kg) sellise kahe viimase kalendriaasta jooksul, mis eelnesid heakskiitmiseks esitatud mesindusprogrammist teatamisele;

                              vi)

                              mitmeliigilise õiemee hinnavahemik tootmiskohas;

                              vii)

                              mitmeliigilise lahtise õiemee hinnavahemik hulgimüügikohas;

                              viii)

                              hinnanguline keskmine meesaagikus (kg) mesitaru ja aasta kohta;

                              ix)

                              hinnangulised keskmised tootmiskulud (kindlaksmääratud ja muutuvkulud) toodetud meekilogrammi kohta;

                              x)

                              kindlakstehtud mesitarude arv sellisel kahel viimasel kalendriaastal, mis eelnesid heakskiitmiseks esitatud mesindusprogrammist teatamisele selliste liikmesriikide puhul, kellel ei olnud sellist programmi eelneva kolme aasta jooksul;

                  4)

                  liikmesriigis mesindussektori vajaduste hindamine, mis põhineb vähemalt eelmise mesindusprogrammi (kui selline programm oli olemas) tulemuste hindamisel, mesindussektori tootmis- ja turustamisstruktuuri uuringul ning mesindussektori esindusorganisatsioonidega tehtud koostöö tulemustel;

                  5)

                  mesindusprogrammi eesmärkide kirjeldus ning seos nende eesmärkide ja määruse (EL) nr 1308/2013 artikli 55 lõikes 4 esitatud loetellu valitud mesindusmeetmete vahel;

                  6)

                  selliste toimingute üksikasjalik kirjeldus, mida tuleb teha määruse (EL) nr 1308/2013 artikli 55 lõikes 4 esitatud loetellu valitud mesindusmeetmete raames, sealhulgas hinnangulised kulud ja rahastamiskava aastate ja meetmete kaupa;

                  7)

                  liikmesriikide kehtestatud kriteeriumid, millega tagatakse, et kooskõlas delegeeritud määruse (EL) 2015/1366 artikliga 5 ei toimu mesindusprogrammide topeltrahastamist;

                  8)

                  iga valitud mesindusemeetme puhul kasutatud tulemusnäitajad. Liikmesriigid valivad vähemalt ühe asjakohase tulemusnäitaja meetme kohta;

                  9)

                  mesindusprogrammi rakendamise kord, sealhulgas

                              i)

                              liikmesriigi määratud kontaktpunkt, kes vastutab mesindusprogrammide juhtimise eest;

                              ii)

                              järelevalvemenetluse kirjeldus;

                              iii)

                              selliste meetmete kirjeldus, mida tuleb võtta juhul, kui toetusesaajatele on tehtud alusetult makseid, sealhulgas karistused;

                              iv)

                              sätted, millega tagatakse, et heakskiidetud programm avaldatakse asjaomases liikmesriigis;

                              v)

                              meetmed, mis võetakse selleks, et teha koostööd mesindussektori esindusorganisatsioonidega;

                              vi)

                              meetodi kirjeldus, mida kasutatakse selleks, et hinnata mesindusprogrammi meetmete tulemusi asjaomase liikmesriigi mesindussektori jaoks.


title: Komisjoni rakendusmäärus (EL) nr 1420/2013, 17. detsember 2013 , millega pärast Euroopa Parlamendi ja nõukogu määruse (EL) nr 1379/2013 (kalandus- ja vesiviljelustoodete turu ühise korralduse kohta) vastuvõtmist tunnistatakse kehtetuks määrused (EÜ) nr 347/96, (EÜ) nr 1924/2000, (EÜ) nr 1925/2000, (EÜ) nr 2508/2000, (EÜ) nr 2509/2000, (EÜ) nr 2813/2000, (EÜ) nr 2814/2000, (EÜ) nr 150/2001, (EÜ) nr 939/2001, (EÜ) nr 1813/2001, (EÜ) nr 2065/2001, (EÜ) nr 2183//2001, (EÜ) nr 2318/2001, (EÜ) nr 2493/2001, (EÜ) nr 2306/2002, (EÜ) nr 802/2006, (EÜ) nr 2003/2006, (EÜ) nr 696/2008 ja (EÜ) nr 248/2009

text:
               28.12.2013

               ET

               Euroopa Liidu Teataja

               L 353/48

      KOMISJONI RAKENDUSMÄÄRUS (EL) nr 1420/2013,
   17. detsember 2013,
   millega pärast Euroopa Parlamendi ja nõukogu määruse (EL) nr 1379/2013 (kalandus- ja vesiviljelustoodete turu ühise korralduse kohta) vastuvõtmist tunnistatakse kehtetuks määrused (EÜ) nr 347/96, (EÜ) nr 1924/2000, (EÜ) nr 1925/2000, (EÜ) nr 2508/2000, (EÜ) nr 2509/2000, (EÜ) nr 2813/2000, (EÜ) nr 2814/2000, (EÜ) nr 150/2001, (EÜ) nr 939/2001, (EÜ) nr 1813/2001, (EÜ) nr 2065/2001, (EÜ) nr 2183//2001, (EÜ) nr 2318/2001, (EÜ) nr 2493/2001, (EÜ) nr 2306/2002, (EÜ) nr 802/2006, (EÜ) nr 2003/2006, (EÜ) nr 696/2008 ja (EÜ) nr 248/2009
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 17. detsembri 1999. aasta määrust (EÜ) nr 104/2000 kalandus- ja akvakultuuritooteturu ühise korralduse kohta, (1) eriti selle artikli 4 lõiget 4, artikli 5 lõiget 4, artikli 6 lõiget 7, artikli 7 lõiget 10, artikli 9 lõiget 5, artikli 10 lõiget 4, artikli 12 lõiget 5, artikli 13 lõiget 7, artikli 17 lõiget 5, artikli 21 lõiget 8, artikli 23 lõiget 5, artikli 24 lõiget 8, artikli 25 lõiget 6, artikli 26 lõiget 3, artikli 27 lõiget 6, artikli 29 lõiget 5, artikli 34 lõiget 2 ja artikli 35 lõiget 3,
   võttes arvesse nõukogu 15. detsembri 1998. aasta määrust (EÜ) nr 2799/98, millega kehtestatakse põllumajanduse eurol põhinev valuutakord, (2) eriti selle artikli 3 lõiget 2,
   ning arvestades järgmist:

               (1)

               Euroopa Parlamendi ja nõukogu määrusega (EL) nr 1379/2013 (3) asendatakse määrus (EÜ) nr 104/2000 alates 1. jaanuarist 2014, välja arvatud määruse (EÜ) nr 104/2000 artikkel 4, mida kohaldatakse kuni 12. detsembrini 2014.

               (2)

               Määrusega (EL) nr 1379/2013 on tehtud olulisi muudatusi järgmistes valdkondades: tarbija teavitamist käsitlevad sätted, tootjaorganisatsioonide tunnustamine, eeskirjade laiendamine, tootmise ja turustamise planeerimine, tootmisharudevaheliste organisatsioonide tunnustamine, hinnad, sekkumine, teated ja rahastamine.

               (3)

               Seetõttu on asjakohane tunnistada kehtetuks järgmised rakendusmäärused:

                           —

                           komisjoni määrus (EÜ) nr 347/96, 27. veebruar 1996, millega luuakse Euroopa Ühenduses lõhe vabasse ringlusse lubamisega seotud kiire teatamissüsteem (4),

                           —

                           komisjoni määrus (EÜ) nr 1924/2000, 11. september 2000, milles sätestatakse nõukogu määruse (EÜ) nr 104/2000 üksikasjalikud rakenduseeskirjad, mis käsitlevad kalandussektori tootjaorganisatsioonidele toodete kvaliteedi parandamiseks eritunnustuse andmist (5),

                           —

                           komisjoni määrus (EÜ) nr 1925/2000, 11. september 2000, millega nähakse ette nende vahetuskursside rakendusjuhud, mida kohaldatakse kalandus- ja akvakultuuritooteturu ühist korraldust käsitlevas nõukogu määruses (EÜ) nr 104/2000 sätestatud mehhanismidest tulenevate teatavate summade arvutamisel (6),

                           —

                           komisjoni määrus (EÜ) nr 2508/2000, 15. november 2000, milles sätestatakse nõukogu määruse (EÜ) nr 104/2000 üksikasjalikud rakenduseeskirjad kalandussektori tegevuskavade kohta (7),

                           —

                           komisjoni määrus (EÜ) nr 2509/2000, 15. november 2000, millega kehtestatakse nõukogu määruse (EÜ) nr 104/2000 üksikasjalikud rakenduseeskirjad teatavate kalandustoodete turult kõrvaldamisega seotud rahalise hüvitise andmise kohta (8),

                           —

                           komisjoni määrus (EÜ) nr 2813/2000, 21. detsember 2000, millega kehtestatakse nõukogu määruse (EÜ) nr 104/2000 üksikasjalikud rakenduseeskirjad teatavate kalandustoodete eraladustusabi andmise kohta (9),

                           —

                           komisjoni määrus (EÜ) nr 2814/2000, 21. detsember 2000, millega kehtestatakse nõukogu määruse (EÜ) nr 104/2000 üksikasjalikud rakenduseeskirjad teatavate kalandustoodete ülekandetoetuse andmise kohta (10),

                           —

                           komisjoni määrus (EÜ) nr 150/2001, 25. jaanuar 2001, millega kehtestatakse nõukogu määruse (EÜ) nr 104/2000 üksikasjalikud rakenduseeskirjad kalandussektori tootjaorganisatsioonide suhtes kohaldatavate sanktsioonide kohta sekkumismehhanismi eeskirjade rikkumise korral ning millega muudetakse määrust (EÜ) nr 142/98 (11),

                           —

                           komisjoni määrus (EÜ) nr 939/2001, 14. mai 2001, millega sätestatakse nõukogu määruse (EÜ) nr 104/2000 üksikasjalikud rakenduseeskirjad kindla suurusega toetuse andmise kohta teatavatele kalandustoodetele (12),

                           —

                           komisjoni määrus (EÜ) nr 1813/2001, 14. september 2001, millega kehtestatakse nõukogu määruse (EÜ) nr 104/2000 üksikasjalikud rakenduseeskirjad tootmisharudevahelistele organisatsioonidele tunnustuse andmise ja tühistamise tingimuste kohta (13),

                           —

                           komisjoni määrus (EÜ) nr 2065/2001, 22. oktoober 2001, millega kehtestatakse nõukogu määruse (EÜ) nr 104/2000 üksikasjalikud rakenduseeskirjad tarbijate teavitamise kohta kalandus- ja akvakultuuritoodetest (14),

                           —

                           komisjoni määrus (EÜ) nr 2183/2001, 9. november 2001, millega kehtestatakse nõukogu määruse (EÜ) nr 104/2000 üksikasjalikud rakenduseeskirjad töötleva tööstuse tarbeks mõeldud tuuni eest hüvitise andmise kohta (15),

                           —

                           komisjoni määrus (EÜ) nr 2318/2001, 29. november 2001, milles sätestatakse nõukogu määruse (EÜ) nr 104/2000 üksikasjalikud rakenduseeskirjad kalandus- ja akvakultuurisektori tootjaorganisatsioonide tunnustamise kohta (16),

                           —

                           komisjoni määrus (EÜ) nr 2493/2001, 19. detsember 2001, teatavate turult kõrvaldatud kalatoodete realiseerimise kohta (17),

                           —

                           komisjoni määrus (EÜ) nr 2306/2002, 20. detsember 2002, millega sätestatakse nõukogu määruse (EÜ) nr 104/2000 üksikasjalikud rakenduseeskirjad imporditud kalandustoodete hindadest teatamise kohta (18),

                           —

                           komisjoni määrus (EÜ) nr 802/2006, 30. mai 2006, millega määratakse kalade perekondadest Thunnus ja Euthynnus suhtes kohaldatavad ümberarvestuskoefitsiendid (19),

                           —

                           komisjoni määrus (EÜ) nr 2003/2006, 21. detsember 2006, millega kehtestatakse üksikasjalikud eeskirjad kalandus- ja vesiviljelustoodete ühise turukorralduse kulude rahastamiseks Euroopa Põllumajanduse Tagatisfondist (EAGF) (20),

                           —

                           komisjoni määrus (EÜ) nr 696/2008, 23. juuli 2008, milles sätestatakse nõukogu määruse (EÜ) nr 104/2000 (mis käsitleb kalandussektoris tootjaorganisatsioonide vastuvõetud teatavate eeskirjade laiendamist tootjaorganisatsioonidesse mittekuuluvatele tootjatele) üksikasjalikud rakenduseeskirjad (21),

                           —

                           komisjoni määrus (EÜ) nr 248/2009, 19. märts 2009, millega kehtestatakse nõukogu määruse (EÜ) nr 104/2000 üksikasjalikud rakenduseeskirjad tootjaorganisatsioonide tunnustamist käsitlevate teatiste, hindade kindlaksmääramise ja sekkumise kohta kalandus- ja vesiviljelustoodete turu ühise korralduse raames (22).

               (4)

               Kuna määruse (EL) nr 1379/2013 sätteid tootjaorganisatsioonide tunnustamise, eeskirjade laiendamise, tootmise ja turustamise planeerimise, tootmisharudevaheliste organisatsioonide tunnustamise, hindade, sekkumise ja teadete kohta kohaldatakse alates 1. jaanuarist 2014, tuleks määrused (EÜ) nr 347/96, (EÜ) nr 1924/2000, (EÜ) nr 1925/2000, (EÜ) nr 2508/2000, (EÜ) nr 2509/2000, (EÜ) nr 2813/2000, (EÜ) nr 2814/2000, (EÜ) nr 150/2001, (EÜ) nr 939/2001, (EÜ) nr 1813/2001, (EÜ) nr 2183//2001, (EÜ) nr 2318/2001, (EÜ) nr 2493/2001, (EÜ) nr 2306/2002, (EÜ) nr 802/2006, (EÜ) nr 2003/2006, (EÜ) nr 696/2008 ja (EÜ) nr 248/2009 tunnistada kehtetuks alates 1. jaanuarist 2014. Kuna määruse (EL) nr 1379/2013 sätteid tarbijatele antava teabe kohta kohaldatakse alates 13. detsembrist 2014, tuleks määrus (EÜ) nr 2065/2001 tunnistada kehtetuks alates 13. detsembrist 2014.

               (5)

               Käesoleva määrusega sätestatud meetmed on kooskõlas kalandus- ja vesiviljelustoodete kontrollikomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kehtetuks tunnistamine
   1.   Määrused (EÜ) nr 347/96, (EÜ) nr 1924/2000, (EÜ) nr 1925/2000, (EÜ) nr 2508/2000, (EÜ) nr 2509/2000, (EÜ) nr 2813/2000, (EÜ) nr 2814/2000, (EÜ) nr 150/2001, (EÜ) nr 939/2001, (EÜ) nr 1813/2001, (EÜ) nr 2183/2001, (EÜ) nr 2318/2001, (EÜ) nr 2493/2001, (EÜ) nr 2306/2002, (EÜ) nr 802/2006, (EÜ) nr 2003/2006, (EÜ) nr 696/2008 ja (EÜ) nr 248/2009 tunnistatakse kehtetuks alates 1. jaanuarist 2014.
   2.   Määrus (EÜ) nr 2065/2001 tunnistatakse kehtetuks alates 13. detsembrist 2014.
   3.   Kehtetuks tunnistatud määruste sätteid kohaldatakse edasi määruse (EÜ) nr 104/2000 kohaselt tekkinud kulude suhtes.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. detsember 2013

            Komisjoni nimel

            president

         José Manuel BARROSO

      (1)  EÜT L 17, 21.1.2000, lk 22.

      (2)  EÜT L 349, 24.12.1998, lk 1.

      (3)  Euroopa Parlamendi ja nõukogu 11. detsembri 2013. aasta määrus nr 1379/2013 kalandus- ja vesiviljelustoodete turu ühise korralduse kohta (vt käesoleva Euroopa Liidu Teataja lk 1).

      (4)  EÜT L 49, 28.2.1996, lk 7.

      (5)  EÜT L 230, 12.9.2000, lk 5.

      (6)  EÜT L 230, 12.9.2000, lk 7.

      (7)  EÜT L 289, 16.11.2000, lk 8.

      (8)  EÜT L 289, 16.11.2000, lk 11.

      (9)  EÜT L 326, 22.12.2000, lk 30.

      (10)  EÜT L 326, 22.12.2000, lk 34.

      (11)  EÜT L 24, 26.1.2001, lk 10.

      (12)  EÜT L 132, 15.5.2001, lk 10.

      (13)  EÜT L 246, 15.9.2001, lk 7.

      (14)  EÜT L 278, 23.10.2001, lk 6.

      (15)  EÜT L 293, 10.11.2001, lk 11.

      (16)  EÜT L 313, 30.11.2001, lk 9.

      (17)  EÜT L 337, 20.12.2001, lk 20.

      (18)  EÜT L 348, 21.12.2002, lk 94.

      (19)  ELT L 144, 31.5.2006, lk 15.

      (20)  ELT L 379, 28.12.2006, lk 49.

      (21)  ELT L 195, 24.7.2008, lk 6.

      (22)  ELT L 79, 25.3.2009, lk 7.


title: Komisjoni rakendusmäärus (EL) 2015/1107, 8. juuli 2015, millega kiidetakse kooskõlas Euroopa Parlamendi ja nõukogu määrusega (EÜ) nr 1107/2009 (taimekaitsevahendite turulelaskmise kohta) heaks põhiaine Salix spp. cortex ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
               9.7.2015

               ET

               Euroopa Liidu Teataja

               L 181/72

         KOMISJONI RAKENDUSMÄÄRUS (EL) 2015/1107,
   8. juuli 2015,
   millega kiidetakse kooskõlas Euroopa Parlamendi ja nõukogu määrusega (EÜ) nr 1107/2009 (taimekaitsevahendite turulelaskmise kohta) heaks põhiaine Salix spp. cortex ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 23 lõiget 5 koostoimes kõnealuse määruse artikli 13 lõikega 2,
   ning arvestades järgmist:

               (1)

               Komisjon sai 26. aprillil 2013 mahepõllunduse tehnoloogia instituudilt (Institut Technique de l'Agriculture Biologique, ITAB) määruse (EÜ) nr 1107/2009 artikli 23 lõike 3 kohase taotluse algatada Salix alba (hõberemmelgas ehk hõbepaju) koore heakskiitmine põhiainena. Taotlusele oli lisatud artikli 23 lõike 3 teises lõigus nõutav teave.

               (2)

               Komisjon palus Euroopa Toiduohutusametilt (edaspidi „toiduohutusamet”) teadusabi. Toiduohutusamet esitas komisjonile tehnilise aruande asjaomase aine kohta 3. juunil 2014 (2). Komisjon esitas läbivaatamisaruande (3) ja käesoleva määruse eelnõu alalisele taime-, looma-, toidu- ja söödakomiteele 14. novembril 2014 ning vormistas need lõplikult komitee 29. mai 2015. aasta koosoleku ajaks.

               (3)

               Taotleja esitatud dokumentide ja Euroopa Ravimiameti poolt vastavalt Euroopa Parlamendi ja nõukogu direktiivile 2001/83/EÜ (4) tehtud uuringute tulemuste (5) põhjal ilmneb, et Salix cortex vastab traditsioonilise taimravimi kriteeriumidele. Seega leitakse, et Salix alba koore kohta esitatud taotluse laiendamine nii, et see kataks ka Salix spp. cortexit, on asjakohane. Kõnealust ainet ei kasutata küll valdavalt taimekaitsevahendina, kuid seda on taimekaitses võimalik kasutada nimetatud ainest ja veest koosnevas tootes.

               (4)

               Komisjon on seisukohal, et Salix spp. cortex on määruse (EÜ) nr 1107/2009 artikli 23 kohaselt põhiaine. Salix spp. cortex on taime osa, mida leidub kõikjal looduses. Läbivaatamisaruandes kirjeldatud kasutusest tulenev täiendav kokkupuude inimeste, loomade ja keskkonna puhul on võrreldes eeldatava tegeliku kokkupuutega loomulikes olukordades vähe oluline.

               (5)

               Seega võib eeldada, et Salix spp. cortex vastab üldjoontes määruse (EÜ) nr 1107/2009 artiklis 23 sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside puhul. Seepärast on asjakohane Salix spp. cortex põhiainena heaks kiita.

               (6)

               Määruse (EÜ) nr 1107/2009 artikli 13 lõike 2 kohaselt koostoimes kõnealuse määruse artikliga 6 ning arvestades teaduse ja tehnika arengut on siiski vaja lisada teatavad heakskiitmise tingimused, mida on üksikasjalikult kirjeldatud käesoleva määruse I lisas.

               (7)

               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (6) lisa vastavalt muuta.

               (8)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Põhiaine heakskiitmine
   I lisas kirjeldatud põhiaine Salix spp. cortex kiidetakse heaks vastavalt selles lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa C osa muudetakse käesoleva määruse II lisa kohaselt.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuli 2015

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  „Outcome of the consultation with Member States and EFSA on the basic substance application for Salix alba bark and the conclusions drawn by EFSA on the specific points raised” („Liikmesriikide ja Euroopa Toiduohutusametiga Salix alba kui põhiaine heakskiitmise taotluse üle peetud konsultatsiooni tulemused ning toiduohutusameti järeldused konkreetsete tõstatatud küsimuste kohta”). 2014:EN-609.34 pp.

      (3)  http://ec.europa.eu/sanco_pesticides/public/?event=homepage

      (4)  Euroopa Parlamendi ja nõukogu direktiiv 2001/83/EÜ, 6. november 2001, inimtervishoius kasutatavaid ravimeid käsitlevate ühenduse eeskirjade kohta (EÜT L 311, 28.11.2001, lk 67).

      (5)  Salicis cortexi (pajukoor) ja sellest valmistatud traditsiooniliste, väljakujunenud kasutusviisiga taimsete valmististe hindamisaruanne; EMEA/HMPC/295337/2007.

      (6)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      I LISA

                  Tavanimetus, tunnuskoodid

                  IUPACi nimetus

                  Puhtus (1)

                  Heakskiitmine

                  Erisätted

                     Salix spp. cortex
                  CASi nr: määramata
                  CIPACi nr: määramata

                  Ei kohaldata

                  Euroopa Farmakopöa

                  1. juuli 2015

                     Salix cortexit kasutatakse vastavalt konkreetsetele tingimustele, mis on esitatud Salix spp. cortexi kohta koostatud läbivaatamisaruande (SANCO/12173/2014) järeldustes ning eriti selle I ja II liites.

         (1)  Täiendavad andmed põhiaine määratluse, spetsifikatsiooni ja kasutamise kohta on esitatud läbivaatamisaruandes.

      II LISA
      Rakendusmääruse (EL) nr 540/2011 lisa C osasse lisatakse järgmine kanne:

                     Number

                     Tavanimetus, tunnuskoodid

                     IUPACi nimetus

                     Puhtus (1)

                     Heakskiitmine

                     Erisätted

                     „7

                        Salix spp. cortex
                     CASi nr: määramata
                     CIPACi nr: määramata

                     Ei kohaldata

                     Euroopa Farmakopöa

                     1. juuli 2015

                        Salix cortexit kasutatakse vastavalt konkreetsetele tingimustele, mis on esitatud Salix spp. cortexi kohta koostatud läbivaatamisaruande (SANCO/12173/2014) järeldustes ning eriti selle I ja II liites.”

         (1)  Täiendavad andmed põhiaine määratluse, spetsifikatsiooni ja kasutamise kohta on esitatud läbivaatamisaruandes.


title: Komisjoni rakendusmäärus (EL) nr 875/2014, 8. august 2014 , teatavate kaupade klassifitseerimise kohta kombineeritud nomenklatuuris

text:
               13.8.2014

               ET

               Euroopa Liidu Teataja

               L 240/9

         KOMISJONI RAKENDUSMÄÄRUS (EL) nr 875/2014,
   8. august 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ette nähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. august 2014

            Komisjoni nimel

            presidendi eest

            komisjoni liige

         Martine REICHERTS

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Alumiiniumkorpuses toode (nn „LED-plaat”) mõõtmetega ligikaudu 40 × 40 × 7 cm, mis koosneb järgmistest osadest:

                              —

                              trükkplaadile paigaldatud valgusdioodid (LED), pikslite tihedus 72 × 72 ja heledus 2 000 cd/m2;

                              —

                              elektritoiteühendused (sisse ja välja);

                              —

                              andmesisestusühendused (sisse ja välja);

                              —

                              klambrid ja augud mitme paneeli ühendamiseks.

                        Toode on ette nähtud kasutamiseks moodulitest koosneval LED-videoseinal. See ei sisalda videoprotsessorit.
                  LED-plaadiga ei saa kuvada otse videoallikast tulevat videopilti olenemata sellest, kas plaat on teiste plaatidega ühendatud või ei. Sellega saab kuvada üksnes signaale, mis tulevad erivideoprotsessorist (nn digitaatorist), mis töötleb signaale ja jagab need kõigi LED-videoseina plaatide vahel.
                  Videoprotsessoriga ühendatud plaat suudab kuvada suure hulga värvustega (281 triljonit värvust) pilti.
                  Vt pilti (1).

                  8529 90 92

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 2 b ning CN-koodide 8529, 8529 90 ja 8529 90 92 sõnastusega.
                  Arvestades toote objektiivseid omadusi, nagu kinnitusklambrid, ühendused ja võime kuvada suure hulga värvustega pilti, on LED-plaat mõeldud ühendamiseks teiste plaatidega ja välise erivideoprotsessoriga alamrubriiki 8528 59 kuuluval LED-videoseinal.
                  Videoprotsessor töötleb algset videosignaali ja edastab selle LED-videoseinale. Videoprotsessor jagab videosignaali kõigi plaatide vahel. Kui üks plaat on puudu või katki, ei kuva videosein videosignaali täielikult. Seepärast on iga üksik plaat LED-videoseina tervikuna toimimiseks äärmiselt oluline.
                  Toodet ei või klassifitseerida XVI jaotise märkuse 2 a kohaselt, kuna LED-paneel töötab ainult koos videprotsessoriga olenemata sellest, kas paneel on teiste plaatidega ühendatud või ei. Järelikult ei või toodet klassifitseerida monitorina rubriiki 8528 ega visuaalsignalisatsiooniseadmena rubriiki 8531.
                  Seega tuleb toode klassifitseerida CN-koodi 8529 90 92 alla kui muud osad rubriigi 8528 seadmetele.

         (1)  Pildid on üksnes illustreerivad.


title: Komisjoni rakendusmäärus (EL) 2015/1061, 2. juuli 2015, milles käsitletakse loa andmist askorbiinhappe, naatriumaskorbüülfosfaadi, naatriumkaltsiumaskorbüülfosfaadi, naatriumaskorbaadi, kaltsiumaskorbaadi ja askorbüülpalmitaadi kasutamiseks kõikide loomaliikide söödalisandina (EMPs kohaldatav tekst)

text:
               3.7.2015

               ET

               Euroopa Liidu Teataja

               L 174/8

         KOMISJONI RAKENDUSMÄÄRUS (EL) 2015/1061,
   2. juuli 2015,
   milles käsitletakse loa andmist askorbiinhappe, naatriumaskorbüülfosfaadi, naatriumkaltsiumaskorbüülfosfaadi, naatriumaskorbaadi, kaltsiumaskorbaadi ja askorbüülpalmitaadi kasutamiseks kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud, et söödalisandi kasutamiseks loomasöödas peab olema luba, ning selliste lubade andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

               (2)

               Askorbiinhappe, naatriumaskorbüülfosfaadi, naatriumkaltsiumaskorbüülfosfaadi, naatriumaskorbaadi, kaltsiumaskorbaadi ja askorbüülpalmitaadi kasutamiseks kõikide loomaliikide söödalisandina on antud luba kooskõlas direktiiviga 70/524/EMÜ. Vastavalt määruse (EÜ) nr 1831/2003 artikli 10 lõikele 1 kanti need tooted hiljem olemasolevate toodetena söödalisandite registrisse.

               (3)

               Vastavalt määruse (EÜ) nr 1831/2003 artikli 10 lõikele 2 ja koostoimes artikliga 7 on esitatud kaks taotlust askorbiinhappe, naatriumaskorbüülfosfaadi ja naatriumkaltsiumaskorbüülfosfaadi uuesti hindamiseks kõikide loomaliikide söödalisandina ja vastavalt nimetatud määruse artiklile 7 askorbiinhappe kasutamiseks uuel viisil joogivees. Taotlejad taotlesid kõnealuste söödalisandite liigitamist söödalisandite kategooriasse „toitainelised lisandid”. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (4)

               Määruse (EÜ) nr 1831/2003 artikli 10 lõike 2 kohaselt ja koostoimes nimetatud määruse artikliga 7 on esitatud taotlus askorbiinhappe, naatriumaskorbaadi, kaltsiumaskorbaadi ja askorbüülpalmitaadi uuesti hindamiseks kõikide loomaliikide söödalisandina. Taotleja taotles kõnealuste söödalisandite liigitamist söödalisandite kategooriasse „tehnoloogilised lisandid”. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.

               (5)

               Euroopa Toiduohutusamet (edaspidi „amet”) jõudis oma 30. jaanuari 2013. aasta arvamuses (3) järeldusele, et kavandatud tingimuste juures ei avalda askorbiinhape, naatriumaskorbüülfosfaat, naatriumkaltsiumaskorbüülfosfaat, naatriumaskorbaat, kaltsiumaskorbaat ja askorbüülpalmitaat söödas kasutamisel kahjulikku mõju loomade ja inimeste tervisele ega keskkonnale. Amet jõudis ka järeldusele, et askorbiinhape, naatriumaskorbüülfosfaat ja naatriumkaltsiumaskorbüülfosfaat on tõhusad C-vitamiini allikad, ning kuna askorbiinhapet, naatriumaskorbaati, kaltsiumaskorbaati ja askorbüülpalmitaati on lubatud toidus kasutada antioksüdantidena ja nende funktsioon söödas on põhimõtteliselt sama mis toidus, ei ole nende tõhusust vaja täiendavalt tõendada.

               (6)

               Samuti jõudis amet järeldusele, et nende kasutamine on kasutajate jaoks ohutu. Ameti arvates ei ole vajadust turustamisjärgse järelevalve erinõuete järele. Amet kinnitas ka määrusega (EÜ) nr 1831/2003 asutatud referentlabori esitatud aruande söödas ja vees sisalduva askorbiinhappe analüüsimise meetodi kohta.

               (7)

               Askorbiinhappe, naatriumaskorbüülfosfaadi, naatriumkaltsiumaskorbüülfosfaadi, naatriumaskorbaadi, kaltsiumaskorbaadi ja askorbüülpalmitaadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuste ainete kasutamiseks käesoleva määruse lisas määratletud viisil.

               (8)

               Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

               (9)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Lisas nimetatud aineid, mis kuuluvad söödalisandite kategooriasse „toitainelised lisandid” ja funktsionaalrühma „vitamiinid, provitamiinid ja samalaadse toimega keemiliselt täpselt määratletud ained”, lubatakse kasutada söödalisandina loomasöödas vastavalt lisas esitatud tingimustele.
   2.   Lisas nimetatud aineid, mis kuuluvad söödalisandite kategooriasse „tehnoloogilised lisandid” ja funktsionaalrühma „antioksüdandid”, lubatakse kasutada söödalisandina loomasöödas vastavalt lisas esitatud tingimustele.
   Artikkel 2
   1.   Lisas nimetatud aineid ja neid aineid sisaldavaid eelsegusid, mis on toodetud ja märgistatud enne 23. jaanuari 2016 kooskõlas enne 23. juulit 2015 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
   2.   Lisas nimetatud aineid sisaldavaid söödamaterjale ja segasööta, mis on toodetud ja märgistatud enne 23. juulit 2016 kooskõlas enne 23. juulit 2015 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.
   3.   Lisas nimetatud aineid sisaldavaid söödamaterjale ja segasööta, mis on toodetud ja märgistatud enne 23. juulit 2017 kooskõlas enne 23. juulit 2015 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele kui toiduloomadele.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. juuli 2015

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  Nõukogu direktiiv 70/524/EMÜ, 23. november 1970, söödalisandite kohta (EÜT L 270, 14.12.1970, lk 1).

      (3)  EFSA Journal 2013; 11(2):3103 ja EFSA Journal 2013; 11(2):3104.

      LISA

                  Söödalisandi identifitseerimisnumber

                  Loa hoidja nimi

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Toimeaine sisaldus milligrammides 12 % niiskusesisaldusega täissööda kilogrammi kohta või liitri vee kohta

                     Kategooria: toitainelised lisandid. Funktsionaalrühm: vitamiinid, provitamiinid ja samalaadse toimega keemiliselt täpselt määratletud ained

                  3a300

                  —

                  „Askorbiinhape” või „C-vitamiin”

                     Söödalisandi koostis

                  askorbiinhape

                     Toimeaine kirjeldus

                  L-askorbiinhape
                  C6H8O6

                  CASi nr: 50-81-7
                  L-askorbiinhape tahkel kujul, toodetud keemilise sünteesi teel.
                  Puhtuse kriteeriumid: vähemalt 99 %

                     Analüüsimeetodid
                      (1)

                  L-askorbiinhappe määramine söödalisandis: titrimeetria – Euroopa farmakopöa monograafia (Eur.Ph. 01/2011:0253).
                  L-askorbiinhappe määramine söödalisandis: titrimeetria
                  L-askorbiinhappe määramine vees:

                              —

                              titrimeetria (AOAC 967.21) või

                              —

                              kõrgefektiivne vedelikkromatograafia koos 265 nm UV-kiirguse määramisega (EN 14130:2003)

                  Kõik loomaliigid

                  —

                  —

                  —

                              1.

                              Askorbiinhapet võib turule lasta ja kasutada söödalisandina valmistise kujul.

                              2.

                              Söödalisandi ja eelsegu kasutamisjuhistes tuleb märkida säilitus- ja stabiilsustingimused.

                              3.

                              Ohutusnõuded: käsitsemisel kasutada respiraatorit, kaitseprille ja kaitsekindaid.

                              4.

                              Söödalisandit võib kasutada joogivees.

                  23. juuli 2025

                  Söödalisandi identifitseerimisnumber

                  Loa hoidja nimi

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Toimeaine sisaldus milligrammides 12 % niiskusesisaldusega täissööda kilogrammi kohta

                     Kategooria: toitainelised lisandid. Funktsionaalrühm: vitamiinid, provitamiinid ja samalaadse toimega keemiliselt täpselt määratletud ained

                  3a311

                  „Naatriumaskorbüülfosfaat” või „C-vitamiin”

                     Söödalisandi koostis

                  Naatriumaskorbüülfosfaat

                     Toimeaine kirjeldus

                  Naatriumaskorbüülfosfaat
                  C6H6O9Na3P · 2H2O
                  CASi nr: 66170-10-3
                  Naatriumaskorbüülfosfaat tahkel kujul, toodetud keemilise sünteesi teel.
                  Puhtuse kriteeriumid: vähemalt 95 % ja askorbiinhappesisaldus vähemalt 45 %.

                     Analüüsimeetodid
                      (2)

                  Naatriumaskorbüülfosfaadi ja askorbiinhappeekvivalendi puhtuse määramine söödalisandis: kõrgefektiivne vedelikkromatograafia koos muudetava lainepikkusega detektoriga (VWD).
                  Naatriumi üldsisalduse määramine söödalisandis:

                              —

                              aatomabsorptsioonspektromeetria (AAS) (EN ISO 6869:2000) või

                              —

                              induktiivsidestatud plasma aatomiemissioonspektromeetria (ICP-AES) (EN 15510:2007).

                        Askorbüülmonofosfaadi sisalduse määramine eelsegus ja söödalisandis: kõrgefektiivne vedelikkromatograafia koos 254 nm UV-kiirguse määramisega (HPLC-UV)

                  Kõik loomaliigid

                  —

                  —

                  —

                              1.

                              Naatriumaskorbüülfosfaati võib turule lasta ja kasutada söödalisandina valmistise kujul.

                              2.

                              Söödalisandi ja eelsegu kasutamisjuhistes tuleb märkida säilitus- ja stabiilsustingimused.

                              3.

                              Ohutusnõuded: käsitsemisel kasutada respiraatorit.

                  23. juuli 2025

                  3a312

                  „Naatriumkaltsiumaskorbüülfosfaat” või „C-vitamiin”

                     Söödalisandi koostis

                  Naatriumkaltsiumaskorbüülfosfaat

                     Toimeaine kirjeldus

                  Naatriumkaltsiumaskorbüülfosfaat
                  C6H6O9P · CaNa.
                  Naatrium-kaltsium-L-askorbüülfosfaat tahkel kujul, toodetud keemilise sünteesi teel.
                  Puhtuse kriteeriumid: vähemalt 95 % ja askorbiinhappesisaldus vähemalt 35 %.

                     Analüüsimeetodid
                      (2)

                  Naatriumkaltsiumaskorbüülfosfaadi ja askorbiinhappeekvivalendi puhtuse määramine söödalisandis: kõrgefektiivne vedelikkromatograafia koos muudetava lainepikkusega detektoriga (VWD).
                  Kaltsiumi ja naatriumi üldsisalduse määramine söödalisandis:

                              —

                              aatomabsorptsioonspektromeetria (AAS) (EN ISO 6869:2000) või

                              —

                              induktiivsidestatud plasma aatomiemissioonspektromeetria (ICP-AES) (EN 15510:2007).

                        Askorbüülmonofosfaadi sisalduse määramine eelsegus ja söödalisandis: kõrgefektiivne vedelikkromatograafia koos 254 nm UV-kiirguse määramisega (HPLC-UV)

                  Kõik loomaliigid

                              1.

                              Naatriumkaltsiumaskorbüülfosfaati võib turule lasta ja kasutada söödalisandina valmistise kujul.

                              2.

                              Söödalisandi ja eelsegu kasutamisjuhistes tuleb märkida säilitus- ja stabiilsustingimused.

                              3.

                              Ohutusnõuded: käsitsemisel kasutada respiraatorit.

                  23. juuli 2025

                  Söödalisandi identifitseerimisnumber

                  Loa hoidja nimi

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Toimeaine sisaldus milligrammides 12 % niiskusesisaldusega täissööda kilogrammi kohta

                     Kategooria: tehnoloogilised lisandid. Funktsionaalrühm: antioksüdandid

                  3a300

                  —

                  Askorbiinhape

                     Söödalisandi koostis

                  Askorbiinhape

                     Toimeaine kirjeldus

                  L-askorbiinhape
                  C6H8O6

                  CASi nr: 50-81-7
                  Askorbiinhape tahkel kujul, toodetud keemilise sünteesi teel.
                  Puhtuse kriteeriumid: vähemalt 99 %

                     Analüüsimeetodid
                      (3)

                  L-askorbiinhappe määramine söödalisandis: titrimeetria – Euroopa farmakopöa monograafia (Eur.Ph. 01/2011:0253).
                  L-askorbiinhappe määramine söödalisandis: titrimeetria

                  Kõik loomaliigid

                  —

                  —

                  —

                              1.

                              Askorbiinhapet võib turule lasta ja kasutada söödalisandina valmistise kujul.

                              2.

                              Söödalisandi kasutamisjuhistes märgitakse stabiilsus- ja säilitustingimused ning eelsegu kasutamisjuhistes säilitustingimused.

                              3.

                              Ohutusnõuded: käsitsemisel kasutada respiraatorit, kaitseprille ja kaitsekindaid.

                  23. juuli 2025

                  1b301

                  Naatriumaskorbaat

                     Söödalisandi koostis

                  Naatriumaskorbaat

                     Toimeaine kirjeldus

                  Naatrium-L-askorbaat
                  C6H7O6Na
                  CASi nr: 134-03-2
                  Naatrium-L-askorbaat tahkel kujul, toodetud keemilise sünteesi teel.
                  Puhtuse kriteeriumid: vähemalt 99 %.

                     Analüüsimeetodid
                      (3)

                  Naatrium-L-askorbaadi määramine söödalisandis: titrimeetria – Euroopa farmakopöa monograafia (Eur.Ph. 01/2011:1791).
                  Naatriumi üldsisalduse määramine söödalisandis:

                              —

                              aatomabsorptsioonspektromeetria (AAS) (EN ISO 6869:2000) või

                              —

                              induktiivsidestatud plasma aatomiemissioonspektromeetria (ICP-AES) (EN 15510:2007).

                        Naatrium-L-askorbaadi määramine eelsegus ja söödalisandis: titrimeetria

                  Kõik loomaliigid

                  —

                  —

                  —

                              1.

                              Söödalisandi kasutamisjuhistes märgitakse stabiilsus- ja säilitustingimused ning eelsegu kasutamisjuhistes säilitustingimused.

                              2.

                              Ohutusnõuded: käsitsemisel kasutada respiraatorit, kaitseprille ja kaitsekindaid.

                  23. juuli 2025

                  1b302

                  Kaltsiumaskorbaat

                     Söödalisandi koostis

                  Kaltsiumaskorbaat

                     Toimeaine kirjeldus

                  veevaba kaltsium-L-(+)-askorbaat
                  C12H14O12Ca · 2H2O
                  CASi nr: 5743-28-2
                  Veevaba kaltsium-L-(+)-askorbaat tahkel kujul, toodetud keemilise sünteesi teel.
                  Puhtuse kriteeriumid: vähemalt 99 %

                     Analüüsimeetodid
                      (3)

                  Kaltsium-L-askorbaadi määramine söödalisandis: titrimeetria – Euroopa farmakopöa monograafia (Eur.Ph. 01/2008:1182).
                  Kaltsiumi üldsisalduse määramine söödalisandis:

                              —

                              aatomabsorptsioonspektromeetria (AAS) (EN ISO 6869:2000) või

                              —

                              induktiivsidestatud plasma aatomiemissioonspektromeetria (ICP-AES) (EN 15510:2007).

                        Kaltsium-L-askorbaadi määramine eelsegus ja söödalisandis: titrimeetria

                  Kõik loomaliigid

                  —

                  —

                  —

                              1.

                              Söödalisandi kasutamisjuhistes märgitakse stabiilsus- ja säilitustingimused ning eelsegu kasutamisjuhistes säilitustingimused.

                              2.

                              Ohutusnõuded: käsitsemisel kasutada respiraatorit, kaitseprille ja kaitsekindaid.

                  23. juuli 2025

                  1b304

                  Askorbüülpalmitaat

                     Söödalisandi koostis

                  Askorbüülpalmitaat

                     Toimeaine kirjeldus

                  L-askorbüül-6-palmitaat
                  C22H38O7

                  CASi nr: 137-66-6
                  L-askorbüül-6-palmitaat tahkel kujul, toodetud keemilise sünteesi teel.
                  Puhtuse kriteeriumid: vähemalt 98 %

                     Analüüsimeetod
                      (3)

                  L-askorbüül-6-palmitaadi määramine söödalisandis:

                              —

                              titrimeetria – Euroopa farmakopöa monograafia (Eur.Ph. 01/2008:0807).

                  Kõik loomaliigid

                  —

                  —

                  —

                              1.

                              Söödalisandi kasutamisjuhistes märgitakse stabiilsus- ja säilitustingimused ning eelsegu kasutamisjuhistes säilitustingimused.

                              2.

                              Ohutusnõuded: käsitsemisel kasutada respiraatorit, kaitseprille ja kaitsekindaid.

                  23. juuli 2025

         (1)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports

         (2)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports

         (3)  Analüüsimeetodite üksikasjad on kättesaadavad Euroopa Liidu söödalisandite referentlabori veebilehel järgmisel aadressil: https://ec.europa.eu/jrc/en/eurl/feed-additives/evaluation-reports